CELEX: 32021D0569
Language: hu
Date: 2021-03-30 00:00:00
Title: A Politikai és Biztonsági Bizottság (KKBP) 2021/569 határozata (2021. március 30.) az Európai Uniónak az iraki biztonsági ágazat reformját támogató tanácsadó missziója (EUAM Irak) misszióvezetője megbízatásának meghosszabbításáról (EUAM Irak/1/2021)

2021.4.8.   
               
               
                  HU
               
               
                  Az Európai Unió Hivatalos Lapja
               
               
                  L 122/1
               
            
         A POLITIKAI ÉS BIZTONSÁGI BIZOTTSÁG (KKBP) 2021/569 HATÁROZATA
         (2021. március 30.)
         az Európai Uniónak az iraki biztonsági ágazat reformját támogató tanácsadó missziója (EUAM Irak) misszióvezetője megbízatásának meghosszabbításáról (EUAM Irak/1/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló, 2017. október 16-i (KKBP) 2017/1869 tanácsi határozatra (1) és különösen annak 9. cikke (1) bekezdésére,
         mivel:
         
                     (1)
                  
                  
                     A Politikai és Biztonsági Bizottság (PBB) a (KKBP) 2017/1869 határozat 9. cikkének (1) bekezdése alapján felhatalmazással rendelkezik arra, hogy a Szerződés 38. cikke harmadik bekezdésének megfelelően meghozza az Európai Uniónak az iraki biztonsági ágazat reformját támogató tanácsadó missziójának (EUAM Irak) politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.
                  
               
                     (2)
                  
                  
                     A PBB 2019. december 11-én elfogadta a (KKBP) 2019/2188 határozatot (2), amellyel Christoph BUIK-ot nevezte ki az EUAM Irak misszióvezetőjévé a 2020. január 1-jétől 2020. április 17-ig tartó időszakra.
                  
               
                     (3)
                  
                  
                     A Tanács 2020. április 7-én elfogadta a (KKBP) 2020/513 határozatot (3), amellyel 2022. április 30-ig meghosszabbította az EUAM Irak megbízatását.
                  
               
                     (4)
                  
                  
                     A Tanács 2020. április 16-án elfogadta a (KKBP) 2020/530 határozatot (4), amellyel a 2020. április 18-tól 2021. április 17-ig tartó időszakra meghosszabbította Christoph BUIK-nak az EUAM Irak misszióvezetőjeként betöltött megbízatását.
                  
               
                     (5)
                  
                  
                     Az Unió külügyi és biztonságpolitikai főképviselője javasolta, hogy hosszabbítsák meg Christoph BUIK megbízatását az EUAM Irak misszióvezetőjeként a 2021. április 18-tól 2022. április 30-ig tartó időszakra,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság a 2021. április 18-tól 2022. április 30-ig tartó időszakra meghosszabbítja Christoph BUIK-nak az Európai Unió iraki biztonsági ágazat reformját támogató tanácsadó missziója (EUAM Irak) misszióvezetőjeként betöltött megbízatását.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2021. április 18-tól kell alkalmazni.
         
         
            Kelt Brüsszelben, 2021. március 30-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 266., 2017.10.17., 12. o.
         
         
            (2)  A Politikai és Biztonsági Bizottság (KKBP) 2019/2188 határozata (2019. december 11.) az Európai Uniónak az iraki biztonsági ágazat reformját támogató tanácsadó missziója (EUAM Irak) misszióvezetőjének kinevezéséről (EUAM Irak/3/2019) (HL L 330., 2019.12.20., 50. o.).
         
            (3)  A Tanács (KKBP) 2020/513 határozata (2020. április 7.) az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozat módosításáról (HL L 113., 2020.4.8., 38. o.).
         
            (4)  A Tanács (KKBP) 2020/530 határozata (2020. április 16.) az Európai Uniónak az iraki biztonsági ágazat reformját támogató tanácsadó missziója (EUAM Irak) misszióvezetője megbízatásának meghosszabbításáról (HL L 120., 2020.4.17., 1. o.).